
150 DR 31.10.2011 

 
Baru-baru ini berita ataupun media memaparkan bahawa kenaikan harga 

ayam walaupun tidak ada kena-mengena dengan musim perayaan besar, kenaikannya 
sehingga RM12 di sesetengah tempat. Itu dipaparkan oleh media, ada RM8, ada RM10 
dan sebagainya, agak tidak terkawal. 

Di antara alasan yang diberi secara majoriti mengatakan bahawa wujudnya 
galakan untuk menyebabkan harga ayam meningkat disebabkan pengumuman 
kerajaan memberi bonus dan menaikkan gaji serta memberi sumbangan secara 
langsung kepada pengguna ataupun isi rumah tangga. Jadi, ini alasan yang digunakan.  
Ini bermakna ada satu kesan rantaian yang kementerian Yang Berhormat terpaksa 
tanggung. 

■2240 

Saya hendak tahu apakah cadangan Yang Berhormat untuk merealisasikan 
kaedah harga ditekan untuk naik disebabkan alasan kita lebih dulu memberi galakan 
kerana meningkatkan keupayaan kewangan disebabkan janji untuk memberi subsidi 
ataupun wang tunai secara langsung. Terima kasih.  

Dato' Sri Ismail Sabri bin Yaakob: Sebenarnya itu adalah persepsi, 
tanggapan apabila kerajaan umumkan bonus misalnya, harga ayam naik. Sebenarnya 
tidak ada kaitan, sebab kalau barang-barang lain semua naik serentak, itu mungkin ada 
kaitan tetapi ada barang, produk yang harganya turun berbeza daripada sebelum itu, 
ada yang turun, ada yang naik, itu perkara biasa dalam suasana ekonomi seperti kita. 
Walau bagaimanapun, pihak kementerian lebih proaktif apabila mewujudkan task force 
special squad untuk mengeluarkan notis di bawah Anti Profiteering Act, dengan izin, 
Akta Pencatutan, memberi notis tunjuk sebab kepada peniaga-peniaga, kepada 
pemborong-pemborong dan juga kepada penternak-penternak kenapa tindakan tidak 
boleh diambil di atas dasar profiteering ini.  

Mereka memberi jawapan kepada kita iaitu salah satu sebabnya adalah 
makanan ayam mahal dan makanan ayam diimport dari luar. Kita merupakan 
pengimport makanan ayam. Jadi kalau harga naik, maka tidak ada pilihan melainkan 
mereka terpaksa naikkan harga ayam. Di peringkat ternak menaikkan harga ayam, 
bermakna di peringkat pemborong terpaksa menaikkan harga ayam dan di peringkat 
runcit juga menaikkan harga ayam. Itu sebab yang diberi oleh mereka.  

Tuan Haji Ahmad Lai Bujang [Sibuti]: [Bangun] 

Timbalan Yang di-Pertua [Datuk Ronald Kiandee]: Yang Berhormat Sibuti 
bangun, Yang Berhormat.  

Dato' Sri Ismail Sabri bin Yaakob: Walau bagaimanapun, beberapa hari 
selepas itu, harga ayam stabil semula. Apabila waktu musim perayaan Deepavali, kita 
sudah boleh menetapkan harga ayam sebanyak RM7.50 daripada RM10 beberapa 
minggu sebelum itu. Ini adalah proses biasa, turun naik harga. Jadi sebab itu saya kata, 
ada masanya turun, ada masanya naik.  

Tuan Haji Ahmad Lai Bujang [Sibuti]: Yang Berhormat Menteri.  

Dato' Sri Ismail Sabri bin Yaakob: Bawang putih, bawang merah pun macam 
itu juga, ada masa sampai RM12 dan sekarang ini sudah jadi RM5. Jadi masalah kita, 
waktu turun kita senyap, waktu naik yang kita bising.  

Tuan Haji Ahmad Lai Bujang [Sibuti]: Yang Berhormat Menteri.  

Tuan Abdullah Sani Abdul Hamid [Kuala Langat]: Minta penjelasan.  

Timbalan Yang di-Pertua [Datuk Ronald Kiandee]: Ya, Yang Berhormat 
Sibuti.  

Dato' Sri Ismail Sabri bin Yaakob: Saya kalau boleh saya hendak habiskan 
sebelum pukul 11 malam.  

Tuan Abdullah Sani Abdul Hamid [Kuala Langat]: Sikit sahaja Yang 
Berhormat, untuk meyakinkan orang Kuala Langat.  

Tuan Haji Ahmad Lai Bujang [Sibuti]: Belakang, belakang, sikit sahaja.  

Timbalan Yang di-Pertua [Datuk Ronald Kiandee]: Yang Berhormat Kuala 
Langat, saya bagi Yang Berhormat Sibuti dulu.  



Baru-baru ini berita ataupun media memaparkan bahawa kenaikan harga. ayam walaupun tidak ada kena-mengena dengan musim perayaan besar, kenaikannya sehingga RM12 di sesetengah tempat. Itu dipaparkan oleh media, ada RM8, ada RM10 dan sebagainya, agak tidak terkawal. Di antara alasan yang diberi secara majoriti mengatakan bahawa wujudnya galakan untuk menyebabkan harga ayam meningkat disebabkan pengumuman kerajaan memberi bonus dan menaikkan gaji serta memberi sumbangan secara langsung kepada pengguna ataupun isi rumah tangga. Jadi, ini alasan yang digunakan. Ini bermakna ada satu kesan rantaian yang kementerian Yang Berhormat terpaksa tanggung. #2240. Saya hendak tahu apakah cadangan Yang Berhormat untuk merealisasikan kaedah harga ditekan untuk naik disebabkan alasan kita lebih dulu memberi galakan kerana meningkatkan keupayaan kewangan disebabkan janji untuk memberi subsidi ataupun wang tunai secara langsung. Terima kasih. Dato' Sri Ismail Sabri bin Yaakob: Sebenarnya itu adalah persepsi, tanggapan apabila kerajaan umumkan bonus misalnya, harga ayam naik. Sebenarnya tidak ada kaitan, sebab kalau barang-barang lain semua naik serentak, itu mungkin ada kaitan tetapi ada barang, produk yang harganya turun berbeza daripada sebelum itu, ada yang turun, ada yang naik, itu perkara biasa dalam suasana ekonomi seperti kita. Walau bagaimanapun, pihak kementerian lebih proaktif apabila mewujudkan task force special squad untuk mengeluarkan notis di bawah Anti Profiteering Act, dengan izin, Akta Pencatutan, memberi notis tunjuk sebab kepada peniaga-peniaga, kepada pemborong-pemborong dan juga kepada penternak-penternak kenapa tindakan tidak boleh diambil di atas dasar profiteering ini. Mereka memberi jawapan kepada kita iaitu salah satu sebabnya adalah makanan ayam mahal dan makanan ayam diimport dari luar. Kita merupakan pengimport makanan ayam. Jadi kalau harga naik, maka tidak ada pilihan melainkan mereka terpaksa naikkan harga ayam. Di peringkat ternak menaikkan harga ayam, bermakna di peringkat pemborong terpaksa menaikkan harga ayam dan di peringkat runcit juga menaikkan harga ayam. Itu sebab yang diberi oleh mereka. Tuan Haji Ahmad Lai Bujang [Sibuti]: [Bangun]. Timbalan Yang di-Pertua [Datuk Ronald Kiandee]: Yang Berhormat Sibuti bangun, Yang Berhormat. Dato' Sri Ismail Sabri bin Yaakob: Walau bagaimanapun, beberapa hari selepas itu, harga ayam stabil semula. Apabila waktu musim perayaan Deepavali, kita sudah boleh menetapkan harga ayam sebanyak RM7.50 daripada RM10 beberapa minggu sebelum itu. Ini adalah proses biasa, turun naik harga. Jadi sebab itu saya kata, ada masanya turun, ada masanya naik. Tuan Haji Ahmad Lai Bujang [Sibuti]: Yang Berhormat Menteri. Dato' Sri Ismail Sabri bin Yaakob: Bawang putih, bawang merah pun macam itu juga, ada masa sampai RM12 dan sekarang ini sudah jadi RM5. Jadi masalah kita, waktu turun kita senyap, waktu naik yang kita bising. Tuan Haji Ahmad Lai Bujang [Sibuti]: Yang Berhormat Menteri. Tuan Abdullah Sani Abdul Hamid [Kuala Langat]: Minta penjelasan. Timbalan Yang di-Pertua [Datuk Ronald Kiandee]: Ya, Yang Berhormat Sibuti. Dato' Sri Ismail Sabri bin Yaakob: Saya kalau boleh saya hendak habiskan sebelum pukul 11 malam. Tuan Abdullah Sani Abdul Hamid [Kuala Langat]: Sikit sahaja Yang Berhormat, untuk meyakinkan orang Kuala Langat. Tuan Haji Ahmad Lai Bujang [Sibuti]: Belakang, belakang, sikit sahaja. Timbalan Yang di-Pertua [Datuk Ronald Kiandee]: Yang Berhormat Kuala Langat, saya bagi Yang Berhormat Sibuti dulu.